Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
3 ม.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 4.45 จุด (0.28%) ปิดภาคเช้าที่ 1,570.39 จุด ด้วยมูลค่าการซื้อขาย 19,424.55 ล้านบาท
Most Positive Impact: CPALL (+0.88 จุด), PTTEP (+0.58 จุด), KTB (+0.41 จุด)
Most Negative Impact: AOT (-1.05 จุด), CPN (-0.44 จุด), GLOBAL (-0.31 จุด)
แนวโน้มตลาดบ่าย
กลุ่มที่ผลักดันดัชนีในวันนี้ คือ กลุ่มพลังงาน(+1.73 จุด) ธนาคาร(+0.96 จุด) สื่อสาร(+0.62 จุด) โรงพยาบาล(+0.55 จุด) วัสดุก่อสร้าง(+0.42 จุด) เป็นต้น ในขณะที่กลุ่มที่มีการปรับลงมาหลักๆคือกลุ่มขนส่ง(-0.98 จุด)
ตลาดหุ้นไทยปรับตัวบวกในขณะที่ตลาดหุ้นต่างประเทศเคลื่อนไหวบวกลบสลับกันไป เช่น ฟิลิปปินส์(+1.75%) ออสเตรเลีย(+1.23%) อินโดนีเซีย(+0.27%) จีน(-0.09%) อินเดีย(-0.25%) ไต้หวัน(-0.65%) สิงคโปร์(-1.05%)
หลังจากที่ พ.ร.ฎ. การเลือกตั้งส.ส. ยังไม่มีการประกาศลงในราชกิจจานุเบกษา โดยวันนี้นายวิษณุ เครืองาม ได้มีการหารือกับ กกต. เพื่อกำหนดวันเลือกตั้ง รวมถึงการจัดเลือกตั้งทั่วไป โดยรายงานข่าวล่าสุดระบุว่าจะต้องมีการเลื่อนการเลือกตั้งจากเดิมวันที่ 24 ก.พ.
อย่างไรก็ดีคาดกรอบระยะเวลาการเลือกตั้งจะไม่เกิน วันที่ 9 พ.ค.62 นั้นคือการนับเวลา 150 วัน นับตั้งแต่ที่ พ.ร.ป. การเลือกตั้ง สส. มีผลบังคับใช้ทางกฎหมายเมื่อ 11 ธ.ค.62
รายงานข่าวระบุว่าบริษัท Apple ประกาศปรับลดรายได้จากยอดขายในจีนที่อ่อนแอ โดยเป็นหนึ่งปัจจัยกดดันราคาหุ้น COM7 ให้ปรับตัวลดลง 8.05% แม้ราคาที่ปรับตัวลงจะทำให้ upside เปิดกว้างแต่แนะนำให้รอดูความแน่นอนก่อน
ประเด็นน่าติดตามในวันพรุ่งนี้ ได้แก่ ดัชนีราคาผู้บริโภคของยูโรโซนประจำเดือน ธ.ค. โดยตลาดคาดว่าน่าจะอยู่ที่ 1.8% YoY ส่วนฝั่งสหรัฐจะมีการรายงานอัตราการว่างงานประจำเดือน ธ.ค. และรายงานสินค้าคงคลังน้ำมันดิบประจำสัปดาห์
หุ้นแนะนำ ADVANC STEC TISCO